**ՀՀ Արմավիրի մարզի 3 հանրակրթական ուսումնական հաստատություններում իրականացված ստուգումների արդյունքների վերլուծություն**

 Ղեկավարվելով Հայաստանի Հանրապետությունում ստուգումների կազմակերպման և անցկացման մասին ՀՀ օրենքով և ՀՀ վարչապետի՝ 11.06.2018թ. № 729-Լ որոշմամբ հաստատված` ՀՀ կրթության տեսչական մարմնի կանոնադրության 10-րդ կետի 1-ին, 18-րդ կետի 7-րդ ենթակետերով, հիմք ընդունելով ՀՀ կառավարության 2018թ. հոկտեմբերի 4-ի N 1139-Ն որոշման 1-ին կետի 2-րդ ենթակետը, ՀՀ կրթության տեսչական մարմնի (այսուհետ՝ տեսչական մարմին) 2019 թվականի տարեկան գործունեության ծրագիրը և ստուգումների ժամանակացույցը՝ 2019 թվականի փետրվարի 25-ից մարտի 5-ը ՀՀ Արմավիրի մարզի 3 հանրակրթական ուսումնական հաստատությունների կողմից հանրակրթության ոլորտում ՀՀ օրենքների և դրանց համապատասխան ընդունված նորմատիվ իրավական ակտերի պահանջների, պետական կրթական չափորոշիչների, կրթության իրավունքի, կրթական համակարգի սոցիալական երաշխիքների պահպանման նկատմամբ օրենքով սահմանված կարգով վերահսկողություն իրականացնելու, ինչպես նաև կրթական գործունեության ռիսկայնությունը վերլուծելու, գնահատելու, տվյալների բազա ձևավորելու նպատակով, ժամանակացույցի համաձայն իրականացվել են ստուգումներ` ըստ ՀՀ կառավարության 2018թ. հոկտեմբերի 4-ի N 1139-Ն որոշմամբ հաստատված N 2 հավելվածի ստուգաթերթերի (№ 1-8, 11), գործածելով նաև տեսչական մարմնի կառավարման խորհրդի 2018 թվականի սեպտեմբերի 7-ի որոշմամբ հաստատված ձևաթղթերը:

Ստուգմամբ ընդգրկվող ժամանակաշրջան է ընդունվել 2016 թվականի օգոստոսի 20-ից մինչև ստուգումն սկսելու օրը:

Ստուգումների արդյունքում 3 ուսումնական հաստատություններում էլ հայտնաբերվել են կրթության բնագավառը կարգավորող ՀՀ օրենսդրության պահանջների խախտումներ, կազմվել է 3 ակտ: Տեսչական մարմնի ղեկավարի կողմից 3 հաստատությունների տնօրեններին և 2 կառավարման խորհուրդների նախագահներին՝ համաձայն կարգադրագրերի, տրվել են հանձնարարականներ:

Ստուգումների արդյունքում պարզվել է.

**Արմավիրի Վարդան Բախշյանի անվան հ. 2 հիմնական դպրոց**

**1** Ըստ ՀՀ ԿԳ նախարարի 22.12.2010թ. N 1727 Ա/Ք հրամանով դպրոցին տրված հանրակրթական ծրագրերով գործունեության լիցենզիայի՝ տարրական ընդհանուր՝ 1-ին աստիճան, կրթական ծրագիր իրականացնելու համար սահմանվել է սովորողների համակազմի 200 տեղ, իսկ հիմնական ընդհանուր՝ 2-րդ աստիճան, կրթական ծրագիր իրականացնելու համար՝ 300 տեղ: Համաձայն 2016-2017, 2017-2018, 2018-2019 ուսումնական տարիների տարիֆիկացիոն ցուցակների՝ տարրական դասարաններում (1-4-րդ) սովորողների թիվը համապատասխանաբար 425, 384, 375 է, իսկ միջին դպրոցում (5-9-րդ դասարաններ)՝ 424, 429, 425:

**2.**Տնօրենի՝ 03.10.2016թ. հ. 026-Ա հրամանով անձը (ավարտել է Երևանի պետական հենակետային բժշկական քոլեջը՝ «Քույրական գործ» մասնագիտությամբ) նշանակվել է սոցիալական մանկավարժի պաշտոնում: Ըստ Խ. Աբովյանի անվան հայկական պետական մանկավարժական համալսարանի ռեկտորի` 09.01.2019թ հ. 06-001 տեղեկանքի` վերջինս սովորում է վերոնշյալ համալսարանի «Կրթության հոգեբանության և սոցիոլոգիայի» ֆակուլտետի «Սոցիալական մանկավարժություն» մասնագիտության հեռակա ուսուցման 4-րդ կուրսում: Տնօրենի՝ 03.09.2018թ. հ. 082-Ա հրամանով լուծվել է նրա հետ կնքված աշխատանքային պայմանագիրը և նշանակվել է ուսուցչի օգնականի պաշտոնում:

**3.** Տնօրենի՝ 03.10.2016թ. հ. 029-Ա հրամանով անձը (ավարտել է Երևանի պետական համալսարանը. նրան շնորհվել է բանասիրության բակալավրի աստիճան և ուսուցչի որակավորում «Անգլերեն լեզու և գրականություն» մասնագիտությամբ) նշանակվել է հոգեբանի պաշտոնում: Տնօրենի՝ 03.09.2018թ. հ. 082-Ա հրամանով լուծվել է վերջինիս հետ կնքված աշխատանքային պայմանագիրը և նշանակվել է ուսուցչի օգնականի պաշտոնում:

**4.** Տնօրենի՝ 03.10.2016թ. հ. 027-Ա հրամանով անձը (ավարտել է Խ. Աբովյանի անվան հայկական պետական մամկավարժական համալսարանը. նրան շնորհվել է ուսուցչի, մանկավարժության բակալավրի աստիճան «Նախադպրոցական մանկավարժություն և հոգեբանություն» (անգլերենի խորացված ուսուցմամբ) մասնագիտությամբ) նշանակվել է հոգեբանի պաշտոնում: Տնօրենի՝ 03.09.2018թ. հ. 082-Ա հրամանով լուծվել է նրա հետ կնքված աշխատանքային պայմանագիրը և նշանակվել է ուսուցչի օգնականի պաշտոնում:

**5.** Տնօրենի՝ 03.10.2016թ. հ. 028-Ա հրամանով անձը (ավարտել է Երևանի Վ. Բրյուսովի անվան պետական լեզվաբանական համալսարանը. նրան շնորհվել է մանկավարժության բակալավրի աստիճան «Օտար լեզու» (անգլերեն և ֆրանսերեն լեզուների) մասնագիտությամբ) նշանակվել է սոցիալական մանկավարժի պաշտոնում: Տնօրենի՝ 03.09.2018թ. հ. 082-Ա հրամանով լուծվել է նրա հետ կնքված աշխատանքային պայմանագիրը և նշանակվել է ուսուցչի օգնականի պաշտոնում:

**6.** 24.08.2016թ. «Հայրենականչ» թերթում հայտարարվելէ «Հայուց լեզվի և գրականություն» առարկայի ուսուցչի թափուր տեղի մրցույթ (շաբաթական 16 դասաժամով)՝ մինչդեռ վերոնշյալ առարկան դասավանդող 4 ուսուցիչները ապահովված չեն եղել 1 դրույք ծանրաբեռնվածությամբ: Ըստ 2016-2017 ուսումնական տարվա առաջին կիսամյակի տարիֆիկացիոն ցուցակի՝ վերջիններս ունեցել են շաբաթական 21, 21, 19, 10 դասաժամ ուսումնական ծանրաբեռնվածություն: Մրցույթի արդյունքում հաղթող ճանաչված անձի հետ տնօրենի՝ 28.09.2016թ. թիվ 021 հրամանով կնքվել է անորոշ ժամկետով աշխատանքային պայմանագիր (վերջինիս հետ կնքվել էր նաև որոշակի ժամկետով աշխատանքային պայմանագիր մինչև մրցույթի արդյունքում հաղթող ճանաչվելը):

**7.** 5-12.09.2017թ.«Հայրենականչ» թերթում հայտարարվելէ «Մաթեմատիկա» առարկայի ուսուցչի թափուր տեղի մրցույթ (շաբաթական 10 դասաժամով)` մինչդեռ վերոնշյալ առարկան դասավանդող 5 ուսուցիչները ապահովված չեն եղել 1 դրույք ծանրաբեռնվածությամբ: Ըստ 2017-2018 ուսումնական տարվա առաջին կիսամյակի տարիֆիկացիոն ցուցակի՝ վերջիններս ունեցել են շաբաթական 22, 18, 17, 16, 12 դասաժամ ուսումնական ծանրաբեռնվածություն: Մրցույթի արդյունքում հաղթող ճանաչված անձի հետ տնօրենի` 09.10.2017թ. թիվ 085 հրամանով կնքվել է անորոշ ժամկետով աշխատանքային պայմանագիր (վերջինիս հետ կնքվել էր նաև որոշակի ժամկետով աշխատանքային պայմանագիր մինչև մրցույթի արդյունքում հաղթող ճանաչվելը):

**8.** Տնօրենի՝ 08.01.2018թ. հ. 014-Ա հրամանով տարրական դասարանների «Ֆիզկուլտուրա» առարկայի դասաժամերը (29 դասաժամ) հատկացվել են դասվարներին մինչև վերոնշյալ առարկայի ուսուցչի թափուր տեղի մրցույթի արդյունքում հաղթող ճանաչվելը (մինչև այդ «Ֆիզկուլտուրա» առարկան դասավանդել են դասվարները): Մրցույթ հայտարարվել է 07.02.2018թ.: Հավակնորդ չլինելու պատճառով մրցույթը չի կայացել, և թափուր տեղը լրացնելու համար պարբերաբար մրցույթ չի հայտարարվել:

**9.** 05.09.2018թ. հայտարարվել է «Հայոց եկեղեցու պատմություն» առարկայի ուսուցչի թափուր տեղի մրցույթ: Տնօրենի՝ 31.08.2018թ. հ. 066-Ա հրամանով 03.09.2018թ.-ից երկարացվել է վերոնշյալ առարկայի ուսուցչուհու հետ որոշակի ժամկետով կնքված աշխատանքային պայմանգիրը (պայմանագիրը կնքվել էր մինչև 31.08.2018թ.) մինչև «մրցույթի կայանալը՝շաբաթական 16 դասաժամով»: Տնօրենի՝ 08.10.2018թ. թիվ 100-Ա հրամանով մրցույթի արդյունքում հաղթող ճանաչված անձը **(**ավարտել է Խ. Աբովյանի անվան հայկական պետական մանկավարժական համալսարանը. նրան շնորհվել է ուսուցչի, մանկավարժության բակալավրի աստիճան «Հայոց լեզու և գրականություն» մասնագիտությամբ: Վերջինս չունի մանկավարժական գործունեության ստաժ**)** ընդունվել է աշխատանքի՝ որպես «Հայոց եկեղեցու պատմություն» առարկայի ուսուցչուհի՝ շաբաթական 12 դասաժամով: Տնօրենի՝ 08.10.2018թ. թիվ 101-Ա հրամանով երկարացվել է վերջինիս աշխատանքային պայմանագիրը մինչև 31.05.2019թ. և նրան հատկացվել է հայոց եկեղեցու պատմության 4 դասաժամ:

**10.** Տնօրենի՝ 03.09.2018թ. հ. 082-Ա հրամանով լուծվել է խմբավարի (ավարտել է Արմավիրի պետական ինդուստրիալ մանկավարժական քոլեջը՝ «Դասավանդում տարրական դասարաններում» մասնագիտությամբ) աշխատանքային պայմանագիրը և նշանակվել է ուսուցչի օգնականի պաշտոնում: Ըստ Խ. Աբովյանի անվան հայկական պետական մանկավարժական համալսարանի ռեկտորի` 10.01.2019թ. տեղեկանքի` վերջինս սովորում է վերոնշյալ համալսարանի «Սկզբնական կրթություն» ֆակուլտետի «Մանկավարժություն և մեթոդիկա» մասնագիտությամբ ( 5-րդ կուրսում):

**11.** Տնօրենի՝ 03.09.2018թ. թիվ 05-Ա, 08.01.2019թ. թիվ 009-Ա, 16.01.2018թ. թիվ 016-Ա հրամաններով 4-րդ դասարանի «Ֆիզկուլտուրա» առարկայի դասաժամերը հատկացվել են դասվարին մինչև ֆիզարձակուրդում գտնվող ուսուցչի վերադարձը:

**12.** Տնօրենի՝ 01.09.2016թ. հ. 009-Ա հրամանով անձն ընդունվել է աշխատանքի՝ որպես խմբավար: Տնօրենի՝ 01.09.2016թ. հ. 013-Լ հրամանով նրան հատկացվել են «Հայոց լեզվի և գրականություն» առարկայի 13 թափուր ժամերը: Ըստ 2017-2018, 2018-2019 տարիֆիկացիոն մատյանների՝ վերջինս դասավանդում է հայոց լեզվի և գրականության դասաժամեր:

**13.** Դպրոցի 5-րդ և 6-րդ դասարաններում՝ որպես երրորդ օտար լեզու, դասավանդվում է «Իսպաներեն» առարկան առանց կրթության և գիտության նախարարության կողմից հաստատված չափորոշիչների և ծրագրերի, ուսումնական գրականության, ուսուցման համար անհրաժեշտ պայմանների առկայության:

**14.** Տնօրենի՝ 31.08.2018թ. N 49 հրամանով սովորողն (ծնվել է 2007 թվականի դեկտեմբերի 31-ին) ընդունվել է դպրոցի հինգերորդ դասարան: Ըստ սովորողի անձնական գործի՝ նա 2017-2018 ուստարում սովորել է Ուկրաինայում՝ երրորդ դասարանում, և փոխադրվել է չորրորդ դասարան։

**15.** Տնօրենի՝ 25.09.2018թ. N 9 հրամանով սովորողն (ծնվել է 2002 թվականի մայիսի 12-ին) ընդունվել է դպրոցի իններորդ դասարան: Ըստ սովորողի անձնական գործի՝ նա 2017-2018 ուստարում սովորել է ՌԴ–ում՝ յոթերորդ դասարանում, և փոխադրվել է ութերորդ դասարան։

**16.** Դպրոցի մանկավարժական խորհրդի նիստերը սահմանված կարգով (առնվազն 2 ամիսը մեկ անգամ) չեն գումարվել:

**17.** Դպրոցի տնօրենը՝

* չի կազմել դպրոցի հաջորդ տարվա բյուջեի նախագծի նախնական տարբերակը (սեպտեմբերի 1-20-ը) և բյուջեի նախագծի նախնական տարբերակի քննարկումներ չեն կազմակերպվել մանկավարժական, ծնողական և աշակերտական խորհուրդներում, ինչպես նաև չեն կազմակերպվել հանրային քննարկումներ,
* չի իրականացրել ներքին գնահատում, ուստի ներքին գնահատման հաշվետվությունը մինչև ընթացիկ տարվա սեպտեմբերի 5-ը չի ներկայացրել դպրոցի խորհրդին, ծնողական, աշակերտական և այլ գործող խորհուրդներին:

**18.** Դպրոցի կառավարման խորհուրդը՝

ա) չի իրականացրել վերահսկողություն ուսումնական հաստատության զարգացման ծրագրի կատարման և տնօրենի ընթացիկ գործունեության նկատմամբ,

բ)չի քննարկել դպրոցի ուսումնադաստիարակչական գործունեության հաշվետվությունները, այդ թվում՝ ՄՀ աջակցության ծառայությունների իրականացման մասին հաշվետվությունները,

գ) 2017 և 2018 թվականների 2-րդ եռամսյակում նիստեր չի գումարել,

դ) չի հաստատել իր աշխատակարգը,

 ե) խորհրդի նախագահը՝ առաջադրված լիազորված մարմնի կողմից, 4 անգամ չի ներկայացել խորհրդի նիստերին, իսկ ՏԻՄ-ի կողմից առաջադրվածը՝ 2016թ. 3-րդ եռամսյակից մինչև օրս չի մասնակցել խորհրդի նիստերին: Վերջիններիս լիազորությունները չեն դադարեցվել:

**Արմավիրի հ. 8 հիմնական դպրոց**

**1.** Տնօրենի` 01.09.2016թ. N 186 հրամանով անձը նշանակվել է ժամանակավոր դասվար մինչև սահմանված կարգով մրցույթի արդյունքում հաղթող մասնակցի կողմից թափուր աշխատատեղը համալրվելը (ավարտել է ՀՀ կրթության և գիտության նախարարության Արմավիրի տեխնոլոգիական տեխնիկումը. ունի տարրական դասարանների ուսուցչի որակավորում, սովորում է Խ. Աբովյանի անվան հայկական պետական մանկավարժական համալսարանի «Մանկավարժություն և մեթոդիկա» մասնագիտության բակալավրի ծրագրի հեռակա ուսուցման 5-րդ կուրսում), այնուհետև՝ 16.01.2017թ. N 241 հրամանով նշանակվել հիմնական ուսուցիչ: 01.09.2017թ. և 01.09.2018թ. վերջինիս հետ կնքվել է որոշակի ժամկետով (1 տարի) աշխատանքային պայմանագիր:

**2.**Տնօրենի` 01.09.2016թ. N 184 հրամանով անձը նշանակվել է մաթեմատիկայի ժամանակավոր ուսուցիչ մինչև սահմանված կարգով մրցույթի արդյունքում հաղթող մասնակցի կողմից թափուր աշխատատեղը համալրվելը (ավարտել է Խ. Աբովյանի անվան հայկական պետական մանկավարժական համալսարանը և ստացել ուսուցչի, մանկավարժության բակալավրի աստիճան` «Ինֆորմատիկա և կիրառական մաթեմատիկա» մասնագիտությամբ): Նրան միաժամանակ առանց մրցույթի տրամադրվել են ինֆորմատիկայի դասաժամեր (շաբաթական 2 դասաժամ՝ ըստ 2016-2017 ուստարվա դասաբաշխման): «Ինֆորմատիկա» առարկայի ուսուցչի թափուր տեղի համար մրցույթ է հայտարարվել 24.05.2017թ. (մրցույթը կայացել է 22.06.2017թ.):

**3.** Տնօրենի՝ 24.01.2017թ. N 247 հրամանով դպրոցի դասվարի պարապած «Ֆիզկուլտուրա» առարկայի դասաժամերը տրվել են պարապելու դպրոցի այլ դասվարի (ավարտել է Խ. Աբովյանի անվան հայկական պետական մանկավարժական ինստիտուտը՝ մաթեմատիկայի ուսուցչի որակավորմամբ), իսկ 01.02.2017 թվականից՝ ուրիշ դասվարի՝ մինչև 2017-2018 ուստարվա սկիզբը (վերջինս ավարտել է Խ. Աբովյանի անվան հայկական պետական մանկավարժական համալսարանը՝ տարրական դասարանների ուսուցչի որակավորմամբ):

**4.**Տնօրենի` 01.02.2017թ. N 05 հրամանով անձը նշանակվել է հատուկ մանկավարժ (ունի միջին մասնագիտական կրթություն` դաստիարակի որակավորմամբ: Այժմ սովորում է Խ. Աբովյանի անվան հայկական պետական մանկավարժական համալսարանի «Օլիգոֆրենոմանկավարժություն» մասնագիտության 4-րդ կուրսում): Տնօրենի՝ 25.08.2017թ. N 54 Ա հրամանով վերջինս ազատվել, ապա 01.09.2017թ. (հրաման N 62 Ա) կրկին նշանակվել է դպրոցի հատուկ մանկավարժի պաշտոնում:

**5.**Տնօրենի՝ 01.09.2017թ. N 62 Ա հրամանով անձը նշանակվել է հոգեբան (համապատասխան որակավորումը ստացել է 05.06.2018թ.):

**6.** Տնօրենի՝ 19.02.2018թ. N 139 Ա հրամանով անձն ընդունվել է դպրոց՝ որպես հոգեբան: Սովորում է Երևանի հյուսիսային համալսարանի «Հոգեբանություն» մասնագիտության առկա ուսուցման 3-րդ կուրսում:

**7**.Տնօրենի՝ 26.04.2018թ. N 150 Ա հրամանով անձն ընդունվել է դպրոց՝ որպես «Ռ. լեզու» առարկայի փոխարինող ուսուցիչ՝ հիվանդության պատճառով բուժման մեջ գտնվող հիմնական ուսուցչուհու փոխարեն: Ապա առաջացել է նշված առարկայի ուսուցչի թափուր տեղ, և վերջինս ռուսաց լեզու է դասավանդել նաև մինչև մրցույթի կայանալը: 23.10.2018թ. կայացած ուսուցչի թափուր տեղի համար անցկացված մրցույթի արդյունքում հաղթող ճանաչված նա ընդունվել է դպրոց՝ որպես հիմնական ուսուցիչ: Ավարտել է Երևանի Վ. Բրյուսովի անվան լեզվահասարակագիտական համալսարանը՝ «Թարգմանչական գործ» մասնագիտությամբ: Սովորում է նույն համալսարանի «Կրթության և մասնագիտական մանկավարժության ֆակուլտետի» մագիստրատուրայի «Ռուսաց լեզու և գրականություն» հեռակա ուսուցման բաժնի 2-րդ կուրսում:

**8.**Տնօրենի՝ 03.09.2018թ. N 218 հրամանով ուսուցչի թափուր տեղի համար հայտարարված մրցույթի արդյունքում հաղթող ճանաչված անձն ընդունվել է դպրոց՝ որպես դասվար: Ավարտել է Խ. Աբովյանի անվան հայկական պետական մանկավարժական համալսարանը՝ «Ինֆորմատիկա» առարկայի ուսուցչի որակավորմամբ: Սովորում է նույն համալսարանի սկզբնական կրթության ֆակուլտետի «Տարրական մանկավարժություն և մեթոդիկա» մագիստրոսի կրթական ծրագրի առկա ուսուցման վճարովի համակարգի 1-ին կուրսում:

**9.**Տնօրենի՝ 04.09.2018թ. N 222 Ա հրամանով անձն առանց մրցույթի ընդունվել է դպրոց՝ որպես հայոց լեզվի և գրականության ուսուցչուհի: Վերջինս ունի համապատասխան որակավորում:

**10.**Տնօրենի՝ 04.09.2018թ. N 223 Ա հրամանով առանց մրցույթի անձին են տրամադրվել տարրական դասարանների «Կերպարվեստ» և «Տեխնոլոգիա» առարկաների 2-ական դասաժամ (նա նշված առարկաները դպրոցում չի դասավանդել): Վերջինս ունի համապատասխան որակավորում:

**11.**Տնօրենի՝ 01.10.2018թ. N 238 հրամանով անձին առանց մրցույթի տրամադրվել են «Ֆիզկուլտուրա» առարկայի 2 դասաժամ: Ավարտել է Երևանի հյուսիսային համալսարանը` «Տարրական կրթության մանկավարժություն և մեթոդիկա» մասնագիտությամբ:

**12**.Դպրոցում դասվարի թափուր տեղ է առաջացել 01.02.2017թ., մրցույթ է հայտարարվել 24.05.2017թ.:

**13.**Դպրոցի մանկավարժական խորհրդի կազմում չի ընդգրկվել (դպրոցն ունի 40-ից ավելի մանկավարժ) ծնողական խորհրդի նախագահը:

**14.**2017-2018 ուսումնական տարում դպրոցի VԲ դասարանում սովորողների միջին խտությունը սահմանվել է 36 սովորող, իսկ 2018-2019 ուսումնական տարում` VIԱ, VIԲ դասարաններում՝ 36 սովորող:

**15.** Երկու սովորողներ՝ ծնված 23.05.2004թ., տնօրենի 29.08.2016թ. № 83 հրամանով ընդգրկվել են VII դասարանի սովորողների համակազմում՝ VI դասարանի փոխարեն: Սովորողները եկել են Ռուսաստանի Դաշնությունից՝ առանց կրթության վերաբերյալ համապատասխան փաստաթղթերի:

**16.**2017-2018 և 2018-2019 ուսումնական տարիներին դպրոցի V և VII դասարաններում «Ազգային երգ ու պար» առարկային ֆիզկուլտուրա առարկայից հատկացվել է շաբաթական 1,5 դասաժամ՝ 1-ի փոխարեն։

**17.**Դպրոցի խորհուրդը չի իրականացրել վերահսկողություն ուսումնական հաստատության զարգացման ծրագրի կատարման նկատմամբ:

 **Արմավիրի միջնակարգ դպրոց**

1. Տնօրենի՝ 14.10.2016թ. N 101-Ա հրամանով անձն ընդունվել է աշխատանքի որպես լոգոպեդ: Վերջինս չունի համապատասխան որակավորում:
2. Տնօրենի՝ 09.01.2017թ. N 17-Ա հրամանով անձն ընդունվել է աշխատանքի որպես սոցիալական մանկավարժ: Ա. Ավետիսյանը չունի համապատասխան որակավորում: Տնօրենի՝ 03.09.2018թ. N 126-Ա հրամանով ազատվել է սոցիալական մանկավարժի պաշտոնից:
3. Տնօրենի՝ 09.01.2017թ. N 12-Ա և 08.01.2018թ. N 10-Ա հրամաններով անձը ժամանակավորապես ընդունվել է աշխատանքի որպես «Երաժշտություն» առարկայի ուսուցիչ: Վերջինս չունի համապատասխան որակավորում (2 անգամն էլ՝ մինչև ուսումնական տարվա ավարտը):
4. Տնօրենի՝ 31.08.2018թ. N 118-Ա հրամանով համապատասխան որակավորում չունեցող անձը 03.09.2018թ. – 31.10.2018թ. ժամկետով ընդունվել է աշխատանքի որպես գերմաներենի ուսուցիչ:
5. Տնօրենի՝ 16.01.2017թ. N 21-Ա հրամանով անձը նշանակվել է «Ֆիզիկա» առարկայի ուսուցիչ՝ մինչև մրցույթի կայանալը: Վերջինս համապատասխան որակավորում ստացել է 09.06.2017թ.:
6. Տնօրենի՝ 08.01.2018թ. N 19-Ա հրամանով դպրոցի առաջին դասարանների «Ֆիզկուլտուրա» առարկայի դասաժամերը մինչև ուսումնական տարվա ավարտը տրամադրվել են դասվարին: Վերջինս չունի համապատասխան որակավորում:
7. «Ֆիզիկա» առարկայի թափուր տեղի համար մրցույթների հայտարարությունները սահմանված ժամկետներում չեն տրվել:
8. Դպրոցի 10-րդ դասարանի երկու սովորողներ, համաձայն ծնողների դիմումների, ըստ որոնց՝ նշված սովորողները չեն ցանկանում հաճախել դպրոց, տնօրենի համապատասխանաբար 13.04.2018թ. N 45 և 18.05.2018թ. N 47 հրամաններով ազատվել են դպրոցից:
9. Դպրոցի հոգեբանը չի մշակել անձի սոցիալականացմանն ուղղված կարիքների հաղթահարման միջոցառումներ (ծրագիր), աշխատանքային գործունեության տարբեր ուղղությունների կարգավորման համար համապատասխան փաստաթղթեր չի վարել:
10. Դպրոցի ուսուցչի օգնականը դասարանում չի իրականացրել սովորողի ուսումնառության խնդիրների ուղղությամբ դիտարկումներ, դրանց վերաբերյալ վերլուծություններ չի կատարել:

 **Խախտվել են հետևյալ իրավական ակտերի պահանջները.**

|  |  |
| --- | --- |
| **Կրթության բնագավառը կարգավորող ՀՀ օրենսդրության պահանջների խախտումներ** | **Ուսումնական հաստատության անվանումը** |
| **«Հանրակրթության մասին» ՀՀ օրենք** |
| ***4-րդ հոդվածի 4-րդ մասի պահանջ. «*** *Միջնակարգ կրթությունը պարտադիր է, բացառությամբ օրենքով նախատեսված դեպքերի»:* | **Արմավիրի մ/դ** |
| ***5-րդ հոդվածի 2-րդ մասի 2-րդ կետի* *պահանջ. «****Հանրակրթության բնագավառում պետությունը երաշխավորում է հետևյալ սկզբունքների ապահովումը. 2) հանրակրթության հավասար հնարավորությունները, մատչելիությունը, շարունակականությունը, հաջորդականությունը և համապատասխանությունը սովորողների զարգացման մակարդակին, առանձնահատկություններին ու պատրաստվածության աստիճանին»:* | **Արմավիրի հ. 2 հ/դ** |
| ***11-րդ հոդվածի 1-ին մասի 7- րդ կետի պահանջ.*** *« Պետական ուսումնական հաստատության խորհուրդը քննարկում է ֆինանսատնտեսական և ուսումնադաստիարակչական գործունեության հաշվետվությունները.»:* | **Արմավիրի հ. 2 հ/դ** |
| ***11-րդ հոդվածի 1-ին մասի 9-րդ կետի պահանջ.*** *« Պետական ուսումնական հաստատության խորհուրդը*  *վերահսկում է ուսումնական հաստատության զարգացման ծրագրի կատարումը»:* | **Արմավիրի հ. 2 հ/դ, Արմավիրի հ. 8 հ/դ** |
| ***11-րդ հոդվածի 1-ին մասի 12-րդ կետի պահանջ.*** *«Պետական ուսումնական հաստատության խորհուրդը … հաստատում է իր աշխատակարգը»:* | **Արմավիրի հ. 2 հ/դ** |
| ***11-րդ հոդվածի 3-րդ մասի 4-րդ կետի պահանջ.***  *«...խորհրդի անդամի լիազորությունները դադարեցվում են լիազորված մարմնի կողմից` ...մեկ տարվա ընթացքում խորհրդի առնվազն երեք նիստի չներկայանալու, ... դեպքերում»:* | **Արմավիրի հ. 2 հ/դ** |
| ***24-րդ հոդվածի 3-րդ մասի պահանջ.*** *«Պետական ուսումնական հաստատությունում ուսուցչի թափուր տեղ առաջանալու դեպքում այն համալրվում է մրցութային հիմունքներով»:* | **Արմավիրի հ. 2 հ/դ, Արմավիրի հ. 8 հ/դ (4)** |
| ***26-րդ հոդվածի 1-ին մասի պահանջ.* «***Ուսումնական հաստատության ուսուցիչ կարող է լինել այն անձը, որը ստացել է մանկավարժական համապատասխան որակավորում (բակալավրի, մագիստրոսի, դիպլոմավորված մասնագետի կրթական աստիճանով) կամ ունի բարձրագույն կրթություն և վերջին տասը տարվա ընթացքում մանկավարժական (կամ ուսուցչական) գործունեության առնվազն 5 տարվա աշխատանքային ստաժ»:* | **Արմավիրի հ. 2 հ/դ, Արմավիրի հ. 8 հ/դ (4), Արմավիրի մ/դ (2)** |
| ***34-րդ հոդվածի 2-րդ մասի պահանջ. «****Ներքին գնահատումը ուսումնական հաստատության կողմից իր գործունեության վերլուծությունն է։ Ներքին գնահատումն իրականացվում է տարեկան մեկ անգամ` մինչև նոր ուսումնական տարվա սկիզբը։ Ներքին գնահատմանը մասնակցում են վարչական և մանկավարժական աշխատողները, սովորողները և ծնողները»:* | **Արմավիրի հ. 2 հ/դ** |
| ***34-րդ հոդվածի 3-րդ մասի պահանջ. «****Ներքին գնահատման հաշվետվությունը տնօրենը մինչև ընթացիկ տարվա սեպտեմբերի 5-ը ներկայացնում է ուսումնական հաստատության խորհրդին, ծնողական, աշակերտական և այլ գործող խորհուրդներին, ինչպես նաև ապահովում դրա հրապարակումը»:* | **Արմավիրի հ. 2 հ/դ** |
| ***«Ֆիզկական կուլտուրայի և սպորտի մասին» ՀՀ օրենք*** |
| ***9.1 հոդվածի «ա» ենթակետի* *պահանջ.*** *«Ուսումնական հաստատությունում «Ֆիզիկական կուլտուրա» առարկան և արտադասարանական մարզական խմբում դասավանդող անձի մասնագիտական կրթությունը պարտադիր է»:* | **Արմավիրի հ. 2 հ/դ, Արմավիրի հ. 8 հ/դ (2), Արմավիրի մ/դ** |
| ***ՀՀ կառավարության 14.10.2010թ. «Հայաստանի Հանրապետության ընդհանուր ծրագրեր իրականացնող հանրակրթական ուսումնական հաստատության մանկավարժական աշխատողների պաշտոնների անվանացանկը և նկարագրերը հաստատելու մասին» N 1391-Ն******որոշման պահանջներ*** |
| ***VIII գլխի 3-րդ կետի պահանջ․*** *«Հանրակրթական ուսումնական հաստատության* ***հատուկ մանկավարժը*** *(լոգոպեդ, տիֆլոմանկավարժ, սուրդոմանկավարժ, օլիգոֆրենամանկավարժ) բարձրագույն (բակալավր, դիպլոմավորված մասնագետ, մագիստրոս) մասնագիտական կրթություն` համապատասխան մանկավարժության որակավորմամբ։»։* | **Արմավիրի հ. 8 հ/դ, Արմավիրի մ/դ** |
| ***IX գլխի 1-ին կետի 7-րդ*** ***ենթակետի* *պահանջ.*** *«Հանրակրթական ուսումնական հաստատության հոգեբանը ուսուցչի և սոցիալական մանկավարժի հետ միասին, ըստ անհրաժեշտության, մշակում է անձի սոցիալականացմանն ուղղված կարիքների հաղթահարման միջոցառումներ (ծրագիր)՝ հաշվի առնելով սովորողի անհատական և սեռատարիքային առանձնահատկությունները»։* | **Արմավիրի մ/դ** |
| ***IX գլխի 1-ին կետի 13-րդ*** ***ենթակետի* *պահանջ.*** *«Հանրակրթական ուսումնական հաստատության հոգեբանը աշխատանքային գործունեության տարբեր ուղղությունների կարգավորման համար վարում է համապատասխան փաստաթղթեր:* | **Արմավիրի մ/դ** |
| ***IX գլխի 3-րդ կետի պահանջ․*** *«Հանրակրթական ուսումնական հաստատության* ***հոգեբանը*** *պետք է ունենա բարձրագույն (բակալավր, դիպլոմավորված մասնագետ, մագիստրոս) մասնագիտական կրթություն` համապատասխան որակավորմամբ»:* | **Արմավիրի հ. 2 հ/դ, Արմավիրի հ. 8 հ/դ (2)** |
| ***X գլխի 3-րդ կետի պահանջ.****Հանրակրթական ուսումնական հաստատության* ***սոցիալական մանկավարժի*** *պաշտոնը զբաղեցնողը պետք է ունենա բարձրագույն (բակալավր, դիպլոմավորված մասնագետ, մագիստրոս) մասնագիտական կրթություն (սոցիալական մանկավարժություն, սոցիալական աշխատանք՝ մասնագիտություններ որակավորմամբ»:* | **Արմավիրի հ. 2 հ/դ, Արմավիրի մ/դ** |
| ***XIV գլխի 1-ին կետի 4-րդ ենթակետի պահանջ****․ «Հանրակրթական ուսումնական հաստատության ուսուցչի օգնականը, ըստ հաստատության տնօրինության և ուսուցչի կողմից առաջադրված նպատակի, դասարանում իրականացնում է սովորողի ուսումնառության խնդիրների ուղղությամբ դիտարկումներ, դրանց վերաբերյալ կատարում վերլուծություններ»:* | **Արմավիրի մ/դ** |
| ***XIV գլխի 3-րդ կետի 1-ին ենթակետի պահանջ****․ «Հանրակրթական ուսումնական հաստատության* ***ուսուցչի օգնականի*** *պաշտոն զբաղեցնողը պետք է ունենա բարձրագույն մանկավարժական կրթություն կամ բարձրագույն կրթություն և վերջին տասը տարվա ընթացքում մանկավարժական առնվազն երեք տարվա աշխատանքային ստաժ... »:* | **Արմավիրի հ. 2 հ/դ** |
| ***ՀՀ կառավարության 25.07.2002թ. N 1392-Ն (փոփ. 15.07.2010թ. N 954-Ն) որոշմամբ հաստատված «Հայաստանի Հանրապետության պետական հանրակրթական ուսումնական հաստատություն» պետական ոչ առևտրային կազմակերպության օրինակելի կանոնադրության պահանջներ*** |
| ***51-րդ կետի 1-ին ենթակետ****․ «Դպրոցի բյուջեի նախագծի մշակման, բյուջեի հաստատման և կատարման մասին հաշվետվությունների աշխատանքները կազմակերպելու նպատակով տնօրենը կազմում է դպրոցի բյուջետային օրացույց` հետևյալ ժամանակացույցին համապատասխան՝ 1) բյուջեի նախագծի մշակման (սեպտեմբերի 1-20-ը)»:* | **Արմավիրի հ. 2 հ/դ** |
| ***51-րդ կետի 2-րդ ենթակետ****․ «Դպրոցի բյուջեի նախագծի մշակման, բյուջեի հաստատման և կատարման մասին հաշվետվությունների աշխատանքները կազմակերպելու նպատակով տնօրենը կազմում է դպրոցի բյուջետային օրացույց` հետևյալ ժամանակացույցին համապատասխան՝ 2) բյուջեի նախագծի քննարկումների, այդ թվում` հանրային, կազմակերպման ու լրամշակման (սեպտեմբերի 21-ից մինչև նոյեմբերի 15-ը) »:* | **Արմավիրի հ. 2 հ/դ** |
| ***53-րդ կետի 1-ին ենթակետի պահանջ*.** *«Բյուջեի նախագծի մշակման աշխատանքների նախապատրաստական փուլում տնօրենը բյուջետային գործընթացին անհրաժեշտ ուղղվածություն տալու, բյուջեի մշակման աշխատանքների վերջնական արդյունքների արդյունավետությունն ապահովելու նպատակով իրականացնում է` 1) բյուջեի նախագծի հանրային քննարկման կազմակերպումը` նախագծի վերաբերյալ դիտողություններ և առաջարկություններ ստանալու համար»:* | **Արմավիրի հ. 2 հ/դ** |
| ***53-րդ կետի 2-րդ ենթակետի պահանջ.*** *«Բյուջեի նախագծի մշակման աշխատանքների նախապատրաստական փուլում տնօրենը բյուջետային գործընթացին անհրաժեշտ ուղղվածություն տալու, բյուջեի մշակման աշխատանքների վերջնական արդյունքների արդյունավետությունն ապահովելու նպատակով իրականացնում է` 2) բյուջեի նախագծի քննարկումը մանկավարժական խորհրդի, ծնողական և աշակերտական խորհուրդների, կառավարման խորհրդի հետ՝ առաջարկներ ստանալու և պարզաբանումներ տալու նպատակով):* | **Արմավիրի հ. 2 հ/դ** |
| ***77-րդ կետի 1-ին ենթակետի պահանջ․*** *«…Քառասունից ավելի մանկավարժ ունեցող դպրոցի մանկավարժական խորհրդի կազմում ընդգրկվում են տնօրենը, ուսումնական և մասնագիտացված կրթական աջակցությունների գծով տնօրենի տեղակալները, առարկայական մեթոդական միավորումների նախագահները, դասղեկները,* ***ծնողական խորհրդի նախագահը****»:* | **Արմավիրի հ. 8 հ/դ** |
| ***83-րդ կետի պահանջ․*** *« Մանկավարժական խորհրդի նիստերը գումարվում են առնվազն երկու ամիսը մեկ անգամ, անհրաժեշտության դեպքում գումարվում են արտահերթ նիստեր... »:* | **Արմավիրի հ. 2 հ/դ** |
| ***ՀՀ կրթության և գիտության նախարարի 15.04.2013թ. N 396-Ն հրամանով հաստատված «Հանրակրթական ուսումնական հաստատության ուսուցչի թափուր տեղի համար մրցույթի******օրինակելի կարգի»* *պահանջներ*** |
| ***4-րդ կետ կետի պահանջ***  «*Հաստատությունում մրցույթ հայտարարվում է տվյալ առարկան դասավանդող ուսուցչին 1 դրույք ծանրաբեռնվածությամբ ապահովելուց հետո»***:** | **Արմավիրի հ. 2 հ/դ** |
| ***5-րդ կետի պահանջ*.** «*Մրցույթը հայտարարվում է Թափուր տեղ առաջանալու օրվանից` 7-օրյա ժամկետում: Անկախ պատճառներից մրցույթը չկայանալու դեպքում Թափուր տեղը լրացնելու համար պարբերաբար հայտարարվում է մրցույթ` մինչև հաղթող ճանաչվելը` պահպանելով սույն կարգի պահանջները»***:** | **Արմավիրի հ. 2 հ/դ, Արմավիրի հ. 8 հ/դ, Արմավիրի մ/դ** |
| ***6-րդ կետի պահանջ*.**«*Թափուր տեղ առաջանալու օրվանից մինչև մրցույթը կայանալու, թափուր տեղը մրցութային կարգով չհամալրվելու կամ մրցույթի արդյունքում հաղթող չճանաչվելու դեպքում (անկախ պատճառներից), որոշակի ժամկետով պայմանագրով աշխատանքի կարող են ընդունվել համապատասխան մասնագիտական որակավորում ունեցող անձինք, իսկ լեռնային, բարձրլեռնային և սահմանամերձ բնակավայրերի Հաստատություններում` նաև ուսուցչի որակավորում շնորհող բուհերի հեռակա ուսուցմամբ ավարտական կուրսերի համապատասխան մասնագիտությամբ սովորող ուսանողները»****:*** | **Արմավիրի հ. 2 հ/դ, Արմավիրի հ. 8 հ/դ, Արմավիրի մ/դ** |
| ***8-րդ* *կետի պահանջ*.**«*Թափուր տեղ առաջանալու դեպքում տնօրենը դասաժամերը տրամադրում է հաստատությունում աշխատող, համապատասխան որակավորում ունեցող, նույն հաստատությունում տվյալ առարկան դասավանդած կամ դասավանդող մինչև մեկ դրույք ծանրաբեռնվածություն ունեցող ուսուցչին»:* | **Արմավիրի հ. 8 հ/դ**  |
| ***15-րդ կետի պահանջ.*** ***«****Մրցույթին կարող է մասնակցել Հաստատության տվյալ Թափուր տեղին ներկայացվող` «Հանրակրթության մասին» Հայաստանի Հանրապետության օրենքի 26-րդ հոդվածի 1-ին մասի պահանջներին համապատասխանող անձը»****:*** | **Արմավիրի հ. 2 հ/դ, Արմավիրի հ. 8 հ/դ**  |
| ***ՀՀ կրթության և գիտության նախարարի 27.06.2016թ. հ. 670-Ն հրամանով հաստատված «Հանրակրթական հիմնական ընդհանուր պետական ծրագրեր իրականացնող հանրակրթական ուսումնական հաստատությունների 2016-2017 ուսումնական տարվա օրինակելի ուսումնական պլանների» պահանջներ*** |
| ***21-րդ կետի 2-րդ ենթակետի պահանջ****.«Հաստատության ընտրությամբ երրորդ օտար լեզու (բացի ռուսերենից և մյուս օտար լեզվից) կարելի է դասավանդել դպրոցական բաղադրիչի ժամաքանակի հաշվին՝ 5-9-րդ դասարաններում (շաբաթական 1.5 կամ 2 ժամ) և 10-12-րդ դասարաններում (շաբաթական 2 ժամ)՝ ախարարության կողմից հաստատված չափորոշիչների և ծրագրերի, ուսումնական գրականության հիման վրա, ուսուցման համար անհրաժեշտ պայմանների առկայության դեպքում»:* | **Արմավիրի հ. 2 հ/դ** |
| ***ՀՀ կրթության և գիտության նախարարի՝ 20.06.2017թ. հ. 711-Ն հրամանով հաստատված «Հանրակրթական հիմնական ընդհանուր պետական ծրագրեր իրականացնող հանրակրթական ուսումնական հաստատության 2017-2018  ուսումնական տարվա օրինակելի ուսումնական պլանների» պահանջներ*** |
| ***21-րդ կետի 2-րդ ենթակետի պահանջ****.«Հաստատության ընտրությամբ երրորդ օտար լեզու (բացի ռուսերենից և մյուս օտար լեզվից) կարելի է դասավանդել դպրոցական բաղադրիչի ժամաքանակի հաշվին՝ 5-9-րդ դասարաններում (շաբաթական 1.5 կամ 2 ժամ) և 10-12-րդ դասարաններում (շաբաթական 2 ժամ)՝ ախարարության կողմից հաստատված չափորոշիչների և ծրագրերի, ուսումնական գրականության հիման վրա, ուսուցման համար անհրաժեշտ պայմանների առկայության դեպքում»:* | **Արմավիրի հ. 2 հ/դ** |
| ***22-րդ կետի պահանջ****.«Հաստատության դասարանների միջին խտությունը սահմանվում է 25-30 սովորող՝ տարրական և միջին դպրոցի դասարանների համար … , ընդ որում, սովորողների թիվը տարրական և միջին դպրոցների դասարաններում չի կարող գերազանցել 35-ը….»****:*** | **Արմավիրի հ. 8 հ/դ** |
| ***ՀՀ կրթության և գիտության նախարարի՝ 26.07.2018թ. հ. 800-Ն հրամանով հաստատված «Հանրակրթական հիմնական ընդհանուր պետական ծրագրեր իրականացնող հանրակրթական ուսումնական հաստատության 2018-2019  ուսումնական տարվա օրինակելի ուսումնական պլանների» պահանջներ*** |
| ***21-րդ կետի 2-րդ ենթակետի պահանջ****.«Հաստատության ընտրությամբ երրորդ օտար լեզու (բացի ռուսերենից և մյուս օտար լեզվից) կարելի է դասավանդել դպրոցական բաղադրիչի ժամաքանակի հաշվին՝ 5-9-րդ դասարաններում (շաբաթական 1.5 կամ 2 ժամ) և 10-12-րդ դասարաններում (շաբաթական 2 ժամ)՝ ախարարության կողմից հաստատված չափորոշիչների և ծրագրերի, ուսումնական գրականության հիման վրա, ուսուցման համար անհրաժեշտ պայմանների առկայության դեպքում»:* | **Արմավիրի հ. 2 հ/դ** |
| ***22-րդ կետի պահանջ****.«Հաստատության դասարանների միջին խտությունը սահմանվում է 25-30 սովորող՝ տարրական և միջին դպրոցի դասարանների համար … , ընդ որում, սովորողների թիվը տարրական և միջին դպրոցների դասարաններում չի կարող գերազանցել 35-ը….»****:*** | **Արմավիրի հ. 8 հ/դ** |
| **ՀՀ *կրթության և գիտության նախարարի*՝ 24.11.2010թ. N 1640-Ն հրամանով հաստատված *«Հայաստանի Հանրապետության հանրակրթական ուսումնական հաստատության սովորողի ընդունելության, տեղափոխման և ազատման կարգի» պահանջներ*** |
| ***10-րդ կետի պահանջ****. «Սույն կարգի 15-րդ կետով սահմանված փաստաթղթերի առկայության և կրթական աստիճանների տևողության համապատասխանության դեպքում այլ երկրում ուսումնառությունն ընդհատած և Հայաստանի Հանրապետություն վերադարձած սովորողի դասարանը որոշվում է ներկայացված փաստաթղթերի հիման վրա»:* | **Արմավիրի հ. 2 հ/դ** |
| ***11-րդ կետի* *պահանջ****. «Այլ երկրներից Հայաստանի Հանրապետություն առանց կրթության վերաբերյալ համապատասխան փաստաթղթերի՝ վերադարձած սովորողի դասարանը որոշվում է սույն կարգի 19-րդ կետի և 20-րդ կետի /... տնօրենի հրամանով ստեղծվում է առարկայական մասնագետննրի խումբ: Մասնագիտական եզրակացությունը տրվում է սովորողի՝ ուսումնական պլանով նախատեսված տվյալ դասարանի բոլոր առարկաների գիտելիքների գրավոր /դրա անհնարինության դեպքում համապատասխան տվյալ առարկային/ ստուգման արդյունքում: Հիմք ընդունելով մասնագիտական խմբի գրավոր եզրակացությունը՝ սովորողի փաստացի առարկայական գիտելիքների մասին, տնօրենը սովորողին ընդունում է համապատասխան դասարան…»:* | **Արմավիրի հ. 8 հ/դ** |
| ***ՀՀ ԿԳ նախարարի` 22.12.2010թ. N 1727 Ա/Ք հրամանով դպրոցին տրված լիզենզիայի պայմանների խախտում:*** | **Արմավիրի հ. 2 հ/դ** |
| ***ՀՀ կրթության և գիտության նախարարի 02․07․2015թ № 643-Ա/Ք, 26․08․2016թ․ № 831-Ա/2 հրամանների պահանջներ՝*** *«Ծրագիրն իրականացնող դպրոցներում «Ազգային երգ ու պար» առարկային պետք է հատկացնել շաբաթական 1,5 դասաժամ /տարեկան 51 դասաժամ/, որից 1 ժամը դպրոցը կարող է տրամադրել՝ «ֆիզկուլտուրա» առարկային հատկացված դասաժամերից կամ դպրոցական բաղադրիչից, իսկ 0,5 ժամը՝ «Երաժշտություն» առարկային հատկացված դասաժամից» /5-րդ դասարանում/, «Ծրագիրն իրականացնող դպրոցներում «Ազգային երգ ու պար» առարկային պետք է հատկացնել շաբաթական 1,5 դասաժամ /տարեկան 51 դասաժամ/, որը դպրոցը կարող է տրամադրել՝ «ֆիզկուլտուրա» առարկային հատկացված դասաժամերից /1 ժամ/ և /կամ դպրոցական բաղադրիչից»/ 7-րդ դասարանում/»։* | **Արմավիրի հ. 8 հ/դ** |

**Այսպիսով՝**

Տնօրենը սահմանված կարգով չի իրականացրել մանկավարժական կադրերի ընտրությունը (համաձայն պաշտոնների անվանացանկի և պաշտոնի նկարագրի) 3 դպրոցներում 22 խախտում (**Արմավիրի հ. 2 հ/դ (6), Արմավիրի հ. 8 հ/դ (12), Արմավիրի մ/դ (4)):** Այդ թվում ուսուցիչներ են՝ 9-ը (**Արմավիրի հ. 2 հ/դ(1), Արմավիրի հ. 8 հ/դ (6), Արմավիրի մ/դ (2) ):**

Խախտվել են ուսուցչի թափուր տեղի մրցույթի կարգի պահանջները 3 դպրոցում 12 դեպք (**Արմավիրի հ. 2 հ/դ-ում (3), Արմավիրի հ. 8 հ/դ (7), Արմավիրի մ/դ (2)),**

Ուսուցիչն ընդունվել է դպրոց առանց մրցույթի **(Արմավիրի հ. 2 հ/դ-ում (1), Արմավիրի հ. 8 հ/դ (3)):**

Ֆիզկուլտուրա առարկան դասավանդում է դասվարը՝ **Արմավիրի հ. 2 հ/դ**, **Արմավիրի մ/դ**:

Դպրոցում երրորդ օտար լեզուն դասավանդվում է սահմանված կարգի խախտումով **(Արմավիրի հ. 2 հ/դ):**

Սովորողների ընդունելությունը դպրոց իրականացվել է սահմանված կարգի խախտումներով **(Արմավիրի հ. 2 հ/դ (3), Արմավիրի հ. 8 հ/դ (2)):**

Սովորողների ազատումը դպրոցից իրականացվել է սահմանված կարգի խախտումներով (**Արմավիրի մ/դ (2)**):

Ուսպլանի խախտումներ՝ **Արմավիրի հ. 8 հ/դ**:

Դասարանում սովորողների թիվը գերազանցում է ուսումնական պլանով սահմանված թվին՝ **Արմավիրի հ. 8 հ/դ:**

Դպրոցի տնօրենը՝

* չի կազմել դպրոցի հաջորդ տարվա բյուջեի նախագծի նախնական տարբերակը (սեպտեմբերի 1-20-ը) և բյուջեի նախագծի նախնական տարբերակի քննարկումներ չեն կազմակերպվել մանկավարժական, ծնողական և աշակերտական խորհուրդներում, ինչպես նաև չեն կազմակերպվել հանրային քննարկումներ**(Արմավիրի հ. 2 հ/դ),**
* չի իրականացրել ներքին գնահատում, ուստի ներքին գնահատման հաշվետվությունը մինչև ընթացիկ տարվա սեպտեմբերի 5-ը չի ներկայացրել դպրոցի խորհրդին, ծնողական, աշակերտական և այլ գործող խորհուրդներին**(Արմավիրի հ. 2 հ/դ):**

Խախտվել է դպրոցին տրված հանրակրթական ծրագրերով գործունեության լիցենզիայով սահմանված սովորողների համակազմի սահմանային տեղերի թիվը՝ **Արմավիրի հ. 2 հ/դ-ում**:

Դպրոցի կառավարման խորհուրդը՝

* չի իրականացրել վերահսկողություն ուսումնական հաստատության զարգացման ծրագրի կատարման և տնօրենի ընթացիկ գործունեության նկատմամբ (**Արմավիրի հ.2 հ/դ, Արմավիրի հ.8 հ/դ**),
* չի քննարկել դպրոցի ուսումնադաստիարակչական գործունեության հաշվետվությունները, այդ թվում՝ ՄՀ աջակցության ծառայությունների իրականացման մասին հաշվետվությունները(**Արմավիրի հ.2 հ/դ),**
* նիստերը գումարել է սահմանված կարգի խախտումով (**Արմավիրի հ.2 հ/դ),**
* չի հաստատել իր աշխատակարգը(**Արմավիրի հ.2 հ/դ),**
* խորհրդի լիազորությունները չեն դադարեցվել սահմանված կարգի խախտումով(**Արմավիրի հ.2 հ/դ):**

Դպրոցի մանկավարժական խորհուրդը ձևավորվել է սահմնաված կարգի խախտումով՝ **Արմավիրի հ. 8 հ/դ-ում**:

Դպրոցի մանկավարժական խորհուրդի նիստերը գումարվել են սահմանված կարգի խախտումով՝ **Արմավիրի հ. 2 հ/դ-ում**:

Դպրոցի հոգեբանը և ուսուցչի օգնականը իրենց պաշտոնային պարտականությունները կատարում են ոչ պատշաճ՝ **Արմավիրի մ/դ-ում:**

Իրականացված ստուգումների ընթացքում VII–XI դասարաններում տրվել են գրավոր աշխատանքներ «Հայոց լեզու», «Մաթեմատիկա» առարկաներից («Մաթեմատիկա» առարկայի առաջադրանքները կազմվել են ԳԹԿ-ի կողմից, «Հայոց լեզու» առարկայից` թելադրություն (նախորդ դասարանի անցած նյութին համապատասխան)): Միաժամանակ դպրոցներից վերցվել են աշակերտների նույն առարկաներից նախորդ տարվա ամփոփ գրավոր աշխատանքների գնահատականները:

«Հայոց լեզու» առարկայի թելադրության արդյունքներն այսպիսին են. VII դասարանի գրավոր աշխատանքին մասնակցած 186 սովորողներից «գերազանց» են գնահատվել 5-ը (3%), «լավ»` 55-ը (30%), «բավարար»` 62-ը (33%), «անբավարար»` 64-ը (34%):

VIII դասարանի գրավոր աշխատանքին մասնակցած 137 աշակերտներից «գերազանց» են գնահատվել 8-ը (6%), «լավ»` 53-ը (39%), «բավարար»` 53-ը (39%), «անբավարար»` 23-ը (17%):

IX դասարանի գրավոր աշխատանքին մասնակցած 151 աշակերտներից «գերազանց» են գնահատվել 4**-**ը (3%), «լավ»` 48-ը (32%), «բավարար»` 47-ը (31%), «անբավարար»` 52-ը (34%):

X դասարանի գրավոր աշխատանքին մասնակցած 18 աշակերտներից «բավարար» են գնահատվել 16-ը (89%), «անբավարար»` 2-ը (11%):

XI դասարանի գրավոր աշխատանքին մասնակցած 17 աշակերտներից «լավ» են գնահատվել 4**-**ը (24%), «բավարար»` 3-ը (18%), «անբավարար»` 10-ը (58%):

Այսպիսով , «Հայոց լեզու» առարկայի գրավոր աշխատանքին մասնակցած թվով 509 աշակերտներից «գերազանց» են գնահատվել 17-ը (3%), «լավ»` 160-ը (32%), «բավարար»` 167-ը (33%), «անբավարար»` 165-ը (32%):

Համադրելով նույն աշակերտների նախորդ տարվա «Հայոց լեզու» առարկայի ամփոփ գրավոր աշխատանքների գնահատականները ստուգումների ընթացքում տրված թելադրության արդյունքների հետ` ստացել ենք հետևյալ պատկերը.

|  |  |  |  |  |
| --- | --- | --- | --- | --- |
| Դասարան | Թելադրությունից«գերազանց» գնահատվածների %-ը | Թելադրությունից «անբավարար» գնահատվածների %-ը | Նախորդ տարվա ամփոփիչ գրավոր աշխատանքից «գերազանց» գնահատվածների %-ը | Նախորդ տարվա ամփոփիչ գրավոր աշխատանքից «անբավարար» գնահատվածների %-ը |
| VII | 3% | **34%** | 28% | **0%** |
| VIII | 6% | **17%** | 22% | **2%** |
| IX | 3% | **34%** | 18% | **2%** |
| X | 0% | **89%** | 0% | **0%** |
| XI | 0% | **59%** | 21% | **0%** |

Յոթերորդցիների 49 %-ը թելադրությունից ստացել են «անբավարար» Արմավիրի հ.2 հ/դ-ում (VIIա-56%, VIIբ-67%), 35%` Արմավիրի մ/դ-ում: Իներորդցիների 50%-ը «անբավարար» են ստացել Արմավիրի մ/դ-ում, 60%-ը՝ Արմավիրի հ.2 հ/դ-ի IXբ դասարանում: Տասներորդցիների 89%-ը, տասնմեկերորդցիների 59%-ը «անբավարար» են ստացել Արմավիրի մ/դ-ում:

Մաթեմատիկայի գրավոր աշխատանքի արդյունքներն այսպիսին են.

VII դասարանի գրավոր աշխատանքին մասնակցած 176 աշակերտներից «գերազանց» են գնահատվել 4-ը (2%), «լավ»` 21-ը (12%), «բավարար»` 55-ը (31%), «անբավարար»` 96-ը (55%):

«Հանրահաշիվ» առարկայից VIII դասարանի գրավոր աշխատանքին մասնակցած 172 աշակերտներից «գերազանց» 1 գնահատվել 1-ը (1%), «լավ»` 20-ը (12%), «բավարար»` 88-ը (51%), «անբավարար»` 63-ը (37%):

«Հանրահաշիվ» առարկայից IX դասարանի գրավոր աշխատանքին մասնակցած 157 աշակերտներից «գերազանց» են գնահատվել 7-ը (4%), «լավ»` 18-ը (11%), «բավարար»` 52-ը (33%), «անբավարար»` 80-ը (51%):

«Հանրահաշիվ» առարկայից X դասարանի գրավոր աշխատանքին մասնակցած 20 աշակերտներից «լավ» են գնահատվել 3-ը (15%), «բավարար»` 11-ը (55%), «անբավարար»` 6-ը (30%):

 «Հանրահաշիվ» առարկայից XI դասարանի գրավոր աշխատանքին մասնակցած 16 աշակերտներից «լավ»` են գնահատվել 2-ը (12%), «բավարար»` 7-ը (44%), «անբավարար»` 7-ը (44%):

Այսպիսով, «Մաթեմատիկա» առարկայի գրավոր աշխատանքին մասնակցած թվով 541 աշակերտներից «գերազանց» են գնահատվել 12-ը (2%), «լավ»` 64-ը (12%), «բավարար»` 213-ը (39%), «անբավարար»` 252-ը (47%):

Համադրելով նույն աշակերտների նախորդ դասարանի «Մաթեմատիկա» առարկայի ամփոփ գրավոր աշխատանքի գնահատականները ստուգումների ընթացքում տրված գրավոր աշխատանքի արդյունքների հետ` ստացել ենք հետևյալ պատկերը.

|  |  |  |  |  |
| --- | --- | --- | --- | --- |
| Դասարան | Մաթեմատիկայի գրավոր աշխատանքից«գերազանց» գնահատվածների %-ը | Մաթեմատիկայի գրավոր աշխատանքից«անբավարար» գնահատվածների %-ը | Նախորդ տարվա ամփոփիչ գրավոր աշխատանքից «գերազանց» գնահատվածների %-ը | Նախորդ տարվա ամփոփիչ գրավոր աշխատանքից «անբավարար» գնահատվածների %-ը |
| VII | 2% | **55%** | 20% | **0%** |
| VIII | 1% | **37%** | 17% | **5%** |
| IX | 4% | **51%** | 17% | **4%** |
| X | 0% | **30%** | 4% | **36%** |
| XI | 0% | **44%** | 11% | **0%** |

Յոթերորդցիների 58%-ը գրավոր աշխատանքից «անբավարար» են ստացել Արմավիրի մ/դ-ում, 62%` Արմավիրի հ.2 հ/դ-ում (VIIա-79%, VIIբ-64%), 46%` Արմավիրի հ. 8 հ/դ-ում: Ութերորդցիների 50%-ը «անբավարար» են ստացել Արմավիրի հ.2 հ/դ-ի VIIIա դասարանում, 53%-ը՝ Արմավիրի հ.8 հ/դ-ում: Իներորդցիների 67%-ը «անբավարար» են ստացել Արմավիրի մ/դ-ում, 64%-ը՝ Արմավիրի հ.2 հ/դ-ի IXբ դասարանում, 54%` Արմավիրի հ.8 հ/դ-ում:

 Համեմատվել են ստուգման արդյունքում տրված գրավոր աշխատանքների միջին գնահատականներն ըստ առարկաների և դասարանների: Հայոց լեզու առարկայի թելադրության միջին գնահատականներն համեմատաբար բարձր են հիմնական դպրոցում (VII-IX դասարաններ), իսկ Մաթեմատիկա առարկայի գրավոր աշխատանքի արդյունքները՝ ավագ դասարաններում (X,XI դասարաններ):

Այսպիսով՝

|  |  |  |  |
| --- | --- | --- | --- |
| **N** | **Ուսումնական հաստատությունը** | **Հայոց լեզու առարկայի թելադրությունից անբավարար ստացած սովորողների %-ը** | **Մաթեմատիկա առարկայի գրավոր աշխատանքից անբավարար ստացած սովորողների %-ը** |
| **1.** | **Արմավիրի միջնակարգ դպրոց** | **49%** | **45%** |
| **2.** | **Արմավիրի հ. 2 հիմնական դպրոց** | **25%** | **44%** |
| **3.** | **Արմավիրի հ. 8 հիմնական դպրոց** | **32%** | **51%** |

ՀՀ Արմավիրի մարզի նշված երեք դպրոցներում ստուգումների արդյունքում ձևավորված ռիսկայնության միավորներն ըստ ստուգաթերթերի ներկայացվում են ստորև բերված աղյուսակում.

|  |  |  |
| --- | --- | --- |
| **N** | **Ուսումնական հաստատությունը** | **Ռիսկայնության միավորը** |
| **1.** | **Արմավիրի միջնակարգ դպրոց** | **13,2** |
| **2.** | **Արմավիրի հ. 2 հիմնական դպրոց** | **13,7** |
| **3.** | **Արմավիրի հ. 8 հիմնական դպրոց** | **15** |

 **ՌԳՍՊՎԳ վարչություն**